# Utilización de &kturtle;

Esta é unha ilustración de &kturtle; en acción
A fiestra principal de &kturtle;

A fiestra principal de &kturtle; ten tres partes principais: o editor de código (3) á esquerda onde pode escreber os comandos de &turtlelang;, o inspector (4), que lle á informacion acerca das variábeis durante a execución do programa, e o lenzo (5) á dereita, onde se ven as instrucións. O lenzo é por onde se despraza e pinta o sapoconcho. Os outras tres partes da fiestra son: a barra de menú (1) onde pode achar todas as accións, a barra de ferramentas (2) que lle permite aceder rapidamente ás accións máis empregadas, a Consola que lle permite escreber unha liña de comandos para probala, e a barra de estado (6) onde atopará información referente ao estado de &kturtle;.

## O editor de código

No editor de código é onde escrebe os comandos de &turtlelang;. Ten todas as funcionalidades que cumpre agardar nun editor moderno. A maioría das súas funcións están nos menús Editar e Utilidades. O editor pode ser acoplado en calquera borde da fiestra principal ou pode desprenderse e porse en calquera parte do escritorio.

Hai varias maneiras de ter código no editor. A máis fácil é empregar un exemplo xa feito: escolla Ficheiro Exemplos no menú Ficheiro e escolla un exemplo. O que escolla será aberto no editor do código, entón poderá empregar Ficheiro Executar para executar o código se o desexa.

Pode abrir ficheiros escritos en &turtlelang; mediante Ficheiro Abrir....

A terceira maneira é escreber directamente o código no editor ou copiar e apegar código desta guía do usuario.

A posición do cursor indícase na barra de estado, á dereita, mediante o número de liña e de coluna.

## O inspector

O inspector infórmao acercas das variábeis, funcións definidas e da árbore de código durante a execución do programa.

Pode acoplar o inspector a calquera borde da fiestra principal ou pode mesmo desprendelo e poñelo en calquera parte do escritorio.

## O lenzo

O lenzo é a área onde se visualiza o efeito dos comandos, onde estes pintan a imaxe. Dito doutra maneira, é a pizarra onde pinta o sapoconcho. Tras escreber algún código no editor do código, e executalo mediante Ficheiro Executar, poden acontecer dúas cousas: ou que se execute correctamente o código, e o máis probábel é que vexa algunha modificación no lenzo; ou que cometese algún erro no código e aparecerá unha mensaxe que dí cal erro cometeu.

Esta mensaxe debería axudalo a resolver o erro.

Pode achegar e alonxar o lenzo mediante a roda do rato.

## A barra de menú

Na barra de menú están todas as accións de &kturtle;, agrupadas nos seguintes grupos: Ficheiro, Editar, Vista, Utilidades, Configuración e Axuda. Esta sección descrébeos todos.

### O menú Ficheiro

&Ctrl;N Ficheiro Novo

  Crea un ficheiro de &turtlelang; novo en branco.

&Ctrl;A Ficheiro Abrir...

  Abre un ficheiro de &turtlelang;.

Ficheiro Abrir un recente

  Abre un ficheiro de &turtlelang; que teña sido aberto recentemente.

Ficheiro Exemplos

  Abre programas de exemplo de &turtlelang;. Os exemplos están na súa linguaxe segundo a escollese en Configuración Linguaxe do script.

&Ctrl;G Ficheiro Gardar

  Garda o ficheiro de &turtlelang; que estexa aberto.

Ficheiro Gardar como...

  Garda nun lugar específico o ficheiro de &turtlelang; que teña aberto.

Ficheiro Gardar como imaxe...

  Garda unha imaxe do lenzo actual.

F5 Ficheiro Executar

  Comeza a execución dos comandos no editor do código.

F6 Ficheiro Pausar

  Detén temporalmente a execución. Esta acción só está habilitada cando se están a executar comandos.

F7 Ficheiro Abortar

  Detén a execución. Esta acción só está habilitada cando se están a executar comandos.

Ficheiro Velocidade de execución

  Presenta unha lista coas velocidades de execución, que son: Velocidade total, Despacio, Lento, Moi lento e Paso por paso. Se a velocidade de execución é Velocidade total (a predeterminada) será moi difícil seguir o que está a acontecer. Por veces deséxase este comportamento, pero outras veces quererá saber que está a pasar. Neste caso escollerá as velocidades Despacio, Lento ou Moi lento. Se escolle un dos modos de vagar mostrarase a posición actual en execución no editor. Paso por paso executará un comando de cada vez.

&Ctrl;P Ficheiro Imprimir...

  Imprime o código que haxa no editor.

&Ctrl;Q Ficheiro Sair

  Sae de &kturtle;.

### O menú Editar

&Ctrl;Z Editar Desfacer

  Anula a última modificacion feita no código. &kturtle; non ten límite ao desfacer.

&Ctrl;&Shift;Z Editar Refacer

  Volta a facer unha modificación anteriormente anulada.

&Ctrl;X Editar Cortar

  Corta o texto escollido no editor do código para o portarretallos.

&Ctrl;C Editar Copiar

  Copia o texto escollido no editor ao portarretallos.

&Ctrl;V Editar Apegar

  Apega o texto do portarretallos no editor.

&Ctrl;A Editar Escoller todol

  Escolle todo o texto no editor.

&Ctrl;F Editar Procurar...

  Con esta acción pode achar frases no código.

F3 Editar Procurar o seguinte

  Empregue isto para dar coa seguinte aparición da frase.

&Shift;F3 Editar Procurar a anterior

  Empregue isto para dar coa anterior aparición da frase.

Ins Editar Modo de sobrescritura

  Troca entre os modos "inserir" e "sobrescreber".

### O menú Vista

&Ctrl;E Vista Mostrar o editor

  Mostra ou acocha o Editor do código.

&Ctrl;I Vista Mostrar o inspector

  Mostra ou agocha o Inspector.

Vista Mostrar os erros

  Indica se debe mostrar a lingüeta dos Erros cunha lista de erros que xurden ao executar o código. Se sinala esta opción, prema no Lenzo para ver de novo o sapoconcho.

F11 Vista Mostrar os números de liña

  Con esta acción pode mostrar os números de liña no editor do código. Isto pode axudalo a achar os erros.

### O menú Utilidades

Utilidades Selector de dirección...

  Esta acción abre o diálogo de selección de dirección.

Utilidades Selector de cor...

  Esta acción abre o diálogo de selección de cor.

### O menú Configuración

Configuración Linguaxe do script

  Escolle a lingua na que estará o código.

Configuración Mostrar a barra de Ferramentas

  Comuta a Barra de ferramentas Principal

Configuración Mostrar a barra de estado

  Comuta a Barra de estado

Configuración Configurar os atallos de teclado...

  O diálogo estándar de &kde; para configurar os atallos.

Configuración Configurar as barras de ferramentas...

  O diálogo estándar de &kde; para configurar as barras de ferramentas.

### O menú Axuda

&help.menu.documentation;

## A barra de ferramentas

Aquí terá aceso rápido ás accións máis empregadas. Por omisión, disporá dos principais comandos e os ícones de Executar, Pausar e Abortar. O último ítem da barra de ferramentas é a Consola, que pode empregar para escreber unha liña de comandos e probala.

Pode configurar a barra de ferramentas mediante Configuración Configurar as barras de ferramentas...

## A barra de estado

A barra de estado móstralle información acerca do estado de &kturtle;. Á esquerda mostra información da última acción. Á dereita o lugar onde está o cursor (número de liña e coluna). Na parte central indícase a linguaxe empregada para os comandos.